ଏ ବର୍ଷ ମାତ୍ର ୩୫ ପ୍ରତିଶତ ବର୍ଷା ହୋଇଛି ଇଂଲଣ୍ଡରେ । ପୂର୍ବାଞ୍ଚଳ, ଦକ୍ଷିଣାଞ୍ଚଳ, କେନ୍ଦ୍ରାଞ୍ଚଳକୁ ମରୁଡ଼ି ଘୋଷଣା ।
ପ୍ରାକୃତିକ ବିପର୍ଯ୍ୟୟ କବଳରେ ୟୁରୋପ । ପ୍ରଚଣ୍ଡ ଗ୍ରୀଷ୍ମ ପ୍ରବାହ ସହିତ ଇଂଲଣ୍ଡରେ ଭୟଙ୍କର ମରୁଡ଼ି । ପୂର୍ବାଞ୍ଚଳ, ଦକ୍ଷିଣାଞ୍ଚଳ ଓ କେନ୍ଦ୍ରୀୟ ଅଞ୍ଚଳକୁ ସରକାରୀ ଭାବେ ମରୁଡ଼ି ପ୍ରଭାବିତ ବୋଲି ଘୋଷଣା କରିଛନ୍ତି ବ୍ରିଟେନ ସରକାର । ୧୯୩୫ ମସିହା ପରେ ଜୁଲାଇ ମାସରେ ଏ ବର୍ଷ ସବୁଠାରୁ କମ୍ ବର୍ଷା ହୋଇଛି ।
ସ୍ୱାଭାବିକ ବର୍ଷାର ମାତ୍ର ୩୫ ପ୍ରତିଶତ ବୃଷ୍ଟିପାତ ହୋଇଛି ଚଳିତ ବର୍ଷ । ଏପରିକି ଶୁଖି ଗଲାଣି ଥେମସ୍ ନଦୀ । ୪ ଦିନ ହେଲାଣି ଇଂଲଣ୍ଡ ଓୱେଲ୍ସରେ ଜାରି ରହିଛି ପ୍ରଚଣ୍ଡ ଗ୍ରୀଷ୍ମ ପ୍ରବାହ । ଏଭଳି ସ୍ଥିତି ଉପରେ ନଜର ରଖାଯାଇଥିବା କହିଛନ୍ତି ଜଳ ସଂପଦ ମନ୍ତ୍ରୀ ଷ୍ଟିଭ ଡବଲ୍ । ୧୯୭୬ ପରେ ଏଥର ଇଂଲଣ୍ଡରେ ସବୁଠାରୁ ବଡ଼ ମରୁଡ଼ି ହେବ ବୋଲି କୁହାଯାଉଛି ।
ସେପଟେ ମାସେ ହେଲାଣି ପ୍ରଚଣ୍ଡ ଗ୍ରୀଷ୍ମପ୍ରବାହ ସାଙ୍ଗକୁ ଭୟଙ୍କର ଅଗ୍ନିକାଣ୍ଡରେ ସମ୍ମୁଖୀନ ହୋଇଛି ଫ୍ରାନ୍ସ । ଜୁଲାଇରୁ ଦକ୍ଷିଣ-ପଶ୍ଚିମାଞ୍ଚଳରେ ଭୟଙ୍କର ଭାବେ ନିଆଁ ଲାଗିଛି । ଏହାକୁ ଲିଭାଇବାକୁ ନିୟୋଜିତ ହୋଇଛନ୍ତି ୧୧ ଶହ ଦମକଳ । ପ୍ରଚଣ୍ଡ ଗ୍ରୀଷ୍ମପ୍ରବାହ ଯୋଗୁଁ ନିଆଁକୁ ଆୟତ୍ତ କରାଯାଇପାରୁନି । ୪୦ କିଲୋମିଟର ଅଞ୍ଚଳରେ ଲାଗିଛି ନିଆଁ । ସ୍ଥିତି ଏତେ ସଂଗୀନ ଯେ, ନିରାପଦ ସ୍ଥାନକୁ ଚାଲିଯିବା ପାଇଁ ୧୦ ହଜାର ଲୋକଙ୍କୁ ପରାମର୍ଶ ଦିଆଯାଇଛି । ନିଆଁ ଲିଭାଇବାକୁ ନିୟୋଜିତ ହୋଇଛନ୍ତି ୧୧ ଶହ ଅଗ୍ନିଶମ କର୍ମଚାରୀ । ତା ସହିତ ୩୬୦ ଓ୍ୱାଟର ବମିଂ ପ୍ଲେନ୍ ମଧ୍ୟ ନିୟୋଜିତ କରାଯାଇଛି । ୧୯୬୧ ପରେ ଏ ବର୍ଷ ଫ୍ରାନ୍ସରେ ସବୁଠାରୁ କମ୍ ବର୍ଷା ହୋଇଥିବା କୁହାଯାଉଛି ।
ବିବାଦରେ ବଡି ବିଲ୍ଡର୍ ବବି କଟାରିଆ। ବିମାନରେ ସିଗାରେଟ୍ ଟାଣି ବିବାଦକୁ ଆସିଛନ୍ତି। ବିମାନକୁ ସିଗାରେଟ୍ ଓ ଲାଇଟର କିପରି ଗଲା ବୋଲି ସରକାରଙ୍କୁ ପ୍ରଶ୍ନ କରିଛନ୍ତି ଲୋକେ।
କିଏ ଓ କାହିଁକି ରୁସଦିଙ୍କୁ ଆକ୍ରମଣ କଲା ସେ ନେଇ ଖୋଳତାଡ଼ ହେଉଛି ।
ପାଠ ପଢିବା ନେଇ ତାଙ୍କର ବହୁତ ଇଛା। ତାଙ୍କ ପାଖରେ ଅଭାବ ଅଛି ସତ ହେଲେ ମରିଯାଇଛି ଲକ୍ଷ। ନିଜ ପଢାକୁ ଜାରି ରଖିବା ନେଇ ଝିଅ ହେଇ ମଧ୍ୟ ସେ ରାସ୍ତାକଡରେ ବିକୁଛନ୍ତି ଗୁପ୍ଚୁପ୍।
National ୨୦ ଟଙ୍କା ପାଇଁ ୨୨ ବର୍ଷ କେସ୍ ଲଢ଼ିଲେ, ଶେଷରେ ଜିତିଲେ..
